Diari Oficial de la Generalitat Valenciana


Sumari del DOGV 4622, del 04-11-2003 (2003/11535)

Actuacions de juí verbal civil número 37/2003. Cèdula de notificació.
---------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11297


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal civil número 37/2003. Cèdula de notificació. [2003/Q11221]
  
Procediment: juí verbal (desnonament per falta de pagament): 37/2003
  
Demandant: Alberto Martínez Santos i María Cruz Martínez Cardiel
  
Procurador: Juan Hernández Cortés
  
Demandada: Yadira Peña
  
Alberto Martínez de Santos, secretari judicial del Jutjat de Primera Instància número 23 de València, fa saber:
  
Que en el procediment que se seguix en este jutjat, juí verbal de desnonament amb el número 37/2003, a instàncies d'Alberto Martínez Santos i María Cruz Martínez Cardiel contra Yadira Peña, la qual es troba en parador ignorat, s'ha dictat sentència l'encapçalament i la decisió de la qual, literalment, són com es diu tot seguit:
  
«Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 37/2003, a instàncies d'Alberto Martínez Santos i María Cruz Martínez Cardiel, representats pel procurador Juan Hernández Cortes, i assistit pel lletrat Federico Moreno Martínez, contra Yadira Peña, declarada en rebel·lia, sobre desnonament per falta de pagament.
  
Decisió
  
Que amb l'estimació de la demanda deduïda per Alberto Martínez Santos i María Cruz Martínez Cardiel, representats pel procurador Juan Hernández Cortés contra Yadira Peña, declarada en rebel·lia, declare resolt per falta de pagament de la renda el contracte d'arrendament subscrit per les parts l'1 d'octubre de 1999 i, en conseqüència, declare que correspon el desnonament de l'habitatge propietat de l'actora i situat a l'avinguda del Cardenal Benlloch, número 79, 7a, amb l'advertència a la demandada perquè el desallotge i el deixe lliure i a la disposició dels actors de l'habitatge esmentat, sota l'advertència en cas contrari de ser-ne llançada a càrrec seu. S'imposen a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil de 2000.
  
Poseu en coneixement de l'arrendatària que, de conformitat amb l'article 449.1 de la Llei d'Enjudiciament Civil de 2000, no se li admetrà el recurs si en el moment de preparar-lo no manifesta i ho acredita per escrit, que té pagades les rendes vençudes i aquelles que d'acord amb el contracte haja de pagar de bestreta.
  
Esta és la sentència, que pronuncie, mane i firme. Siguixen firmes».
  
I perquè valga de notificació en forma a la demandada, expedisc el present edicte.